የሞሮኮ ባለሃብቶች በኢትዮጵያ መዋዕለ ንዋያቸውን ለማፍሰስ ዝግጁ  መሆናቸውን ገለጹ
የሞሮኮ ባለሃብቶች በኢትዮጵያ መዋዕለ ንዋያቸውን ለማፍሰስ ዝግጁ  መሆናቸውን  አስታወቁ ።በሞሮኮ የኢፌዲሪ ቋሚ መልዕክተኛ እና ባለሙሉ ሥልጣን አምባሳደር የሺ ታምራት የሞሮኮ ባለሃብቶች በኢትዮጵያ ኢንቨስት ለማድረግ ፍላጎት እንዳላቸው ገልፀዋል።ከ70 በላይ የሞሮኮ ኩባንዎች አዲስ አበባ በተካሄው የኢትዮ-ሞሮኮ ቢዚነስ ፎረም መሳተፋቸውን ጠቅሰው ፣ኩባንያዎቹ በኢትዮጵያ ውስጥ በአግሮ ኢንዱስትሪ እና ሌሎች መስኮች መሳተፍ እንደሚፈልጉ ተናግረዋል።ኦሲፒ(OCP) የተባለው ኩባንያ በድሬዳዋ የማዳበሪያ ፋብሪካ ግንባታ እያካሄደ ሲሆን ለግንባታው የመጀመሪያ ምዕራፍ 2 ነጥብ 5 ቢሊዮን ዶላር መድቧል ። ግንባታው 3 ነጥብ 4 ቢሊዮን ዶላር ይፈጃልም ተብሏል። የፋብሪካው ግንባታ ከአምስት አመት በኃላም ይጠናቀቃል ተብሎ ይጠበቃል።ኩባንያው ሥራውን እስከሚያጠናቅቅ ድረስ ማዳበሪያ በተመጠጠኝ ዋጋ ለኢትዮጵያ ገበሬዎች እየሸጠ ነው።የፋብሪካውን ግንባታ የሚያካሄደው ጀኮቭ ኢንጅነሪንግ የተሰኘ የአሜሪካ ኩባንያ ጽህፈት ቤቱን በአዲስ አበባ ከፍቷል።የሞሮኮው ንጉስ ህዳር 2009 ዓ.ም በኢትዮጵያ ጉብኝት ማድረጋቸው ይታወሳል።